১৯৯০ এর দশকের শেষের দিকে ফরাসি অভিনেতা জুলিয়েন রাসামের সাথে তার সম্পর্ক ছিল। ২০০০ থেকে ২০০৫ সাল পর্যন্ত তার ফরাসি অভিনেতা স্টিফেন গুইরিন-তিলির সাথে সম্পর্ক ছিল। তারা একত্রে "কোয়েল্কোস জোর্স দে ত্রোপ" (২০০০) ও "হেউরেউস" (২০০১) স্বল্পদৈর্ঘ্য চলচ্চিত্র এবং "লে রেদোতেবলস" (২০০১) টেলিভিশন ধারাবাহিক, এবং ২০০৫ সালে পূর্ণদৈর্ঘ্য চলচ্চিত্র "কাভালকেড" ও "এদি"-এ অভিনয় করে। ফরাসি গায়ক সিনক্লেরের সাথে ২০০৫ থেকে ২০০৭ সাল পর্যন্ত তার প্রেমের সম্পর্ক ছিল।

২০০৭ সালের অক্টোবর থেকে ফরাসি অভিনেতা ও পরিচালক গুইয়ামে কানেতের সাথে তার সম্পর্ক রয়েছে। তারা ১৯৯৭ সাল থেকে বন্ধু ছিলেন, এবং ২০০৩ সালে একত্রে প্রথম "জেউঁ দেফান্তস" ছবিতে অভিনয় করেন। একটি প্রচলিত ভুল ধারণা হল তারা বিবাহিত, কিন্তু তা নয়। কোতিয়ারকে তার বাম হাতে একটি হিরার সোলিটার পড়তে দেখা যায়, যা কানেতের দেওয়া একটি উপহার এবং তারা বাগদত্তাও নন। ২০১৪ সালে তিনি কানেতের সাথে তার বিয়ের কথা অস্বীকার করেন, বরং তিনি সাক্ষাৎকারে তাকে "আমার ছেলে বন্ধু" বলে উল্লেখ করেন। ২০১১ সালে তাদের প্রথম সন্তান, একটি পুত্র, জন্মগ্রহণ করে এবং ২০১৭ সালে তাদের দ্বিতীয় সন্তান, একটি কন্যা, জন্মগ্রহণ করে।

চলচ্চিত্রের তালিকা
ব্যক্তিগত জীবন
প্রারম্ভিক জীবন
পুরস্কার ও মনোনয়ন